นโยบายปะผุ 2563 วิกฤติข้าวไทย
พ.ศ.2563 ถือเป็นปีแห่งวิกฤติของอุตสาหกรรมข้าวไทยอีกครั้งหลังจากเวียดนามส่งข้าว ST24 คว้ารางวัล Worlds Best Rice ในการประกวดข้าวโลก 2019จีนได้เปลี่ยนสถานะจากผู้นำเข้ารายใหญ่มาเป็นผู้ส่งออกรองจากอินเดียอีกทั้งเวียดนามและพม่าเริ่มส่งออกข้าวเพิ่มมากขึ้นตามมาติดๆ ในขณะที่ตลาดกลางค้าข้าวของโลกต้องการปริมาณข้าวเท่าเดิมรศ.สมพร อิศวิลานนท์ นักวิชาการอาวุโส สถาบันคลังสมองแห่งชาติ มองว่า ปัญหาข้าวไทยที่เกิดขึ้นอย่างต่อเนื่องมาหลายปี ไม่ได้ขึ้นอยู่ว่าหลายประเทศมีข้าวคุณภาพดี แต่เป็นที่คุณภาพข้าวแม้ข้าวหอมมะลิจะมีความนุ่มเหมือนเดิม แต่กลิ่นกลับหอมน้อยลงไป คุณภาพความหอมที่หายไปส่งผลให้ตลาดจีนหันไปซื้อข้าวเวียดนามมากขึ้น มิหนำซ้ำปีที่ผ่านมา ข้าว ST24 จากเวียดนาม คว้าแชมป์ ข้าวโลกไปครอง ยิ่งทำให้ตลาดข้าวไทยสั่นคลอนมากขึ้นเพราะเวียดนามมีการเตรียมพร้อมมาอย่างดี ไม่ว่าจะเป็นการปรับปรุงพันธุ์ การส่งเสริมให้ชาวนาปลูกพันธุ์ ST24 เต็มพื้นที่เพื่อเตรียมโหมถล่มตลาดกลุ่มข้าวหอมในขณะที่ไทยยังหลงตัวเองว่าหอมมะลิไทยดีที่สุด ไม่มีข้าวชาติใดสู้ได้ จึงละเลยไม่ดูแลความหอมของข้าว และขายข้าวราคาสูงกว่าประเทศอื่น จึงทำให้ตลาดหดตัว ซึ่งในระยะยาวจะทำตลาดยากหลายประเทศมีนโยบายที่ชัดเจนในการวิจัยพัฒนาคุณภาพข้าว อย่างเวียดนามสามารถปรับปรุงคุณภาพความนุ่มได้เทียบเท่าข้าวหอมมะลิ ยังเหลือแต่ความหอมเท่านั้น หากปรับปรุงพันธุ์สำเร็จเมื่อไรตลาดข้าวหอมมะลิไทยสั่นคลอนแน่ส่วนเขมรมุ่งมั่นพัฒนาข้าวหอมพันธุ์ผกามะลิ ซึ่งมี DNA เดียวกันกับหอมมะลิ 105 เพื่อให้คุณภาพใกล้เคียงกับเราขณะเดียวกัน ประเทศจีนที่เรามองว่าเป็นฐานนำเข้าข้าวหลักจากไทย เวลานี้มุ่งมั่นพัฒนาข้าวหอมพันธุ์ต้าหัวเชียง ที่คุณภาพใกล้เคียงกับข้าวหอมมะลิไทย แต่ราคาซื้อขายถูกกว่าหอมมะลิโดยเฉพาะสถานการณ์ข้าวในวันนี้ที่ตลาดข้าว เปลี่ยน แต่โครงการผลิตข้าว นโยบายดูแลอุตสาหกรรมข้าวไทยยังอยู่ในแพลตฟอร์มเดิมบนฐานความคิดแบบเดิมๆ ไม่ทันกับความเป็นพลวัตของตลาดนโยบายข้าวไทยวันนี้ยังเป็นเพียงนโยบายปะผุ แก้ปัญหาในระยะสั้น ไม่นานข้าวไทยจะหลุดตลาดผู้ส่งออกอย่างแน่นอนดร.วัลลภ มานะธัญญา ประธานบริษัท บางซื่อโรงสีไฟฟ้าเจียเม้ง จำกัด ชี้ให้เห็นปัจจัยหลักที่ทำให้ข้าวไทยเริ่มขายได้น้อย ในขณะที่เวียดนามส่งออกได้มากขึ้น คุณภาพใกล้เคียงกันแต่เราขายแพงกว่า ใครที่ไหนจะมาซื้อ หากไทยต้องการครองตลาดข้าว ต้องรักษาคุณภาพโดยเฉพาะในเรื่องความหอมแม้ราคาสูงกว่าเพื่อนบ้านแต่สามารถครองตลาดพรีเมียมเกรดได้ เพราะชื่อเสียงข้าวไทยเป็นที่น่าเชื่อถือแต่หากยังละเลยกันอยู่อย่างนี้ อีก 3 ปีจากนี้ ข้าวไทยมีโอกาสถูกเบียดตกเวที กลายเป็นข้าวหอมในตำนานอย่างมิพักสงสัย.ทีมข่าวเกษตร
พ.ศ.2563 ถือเป็นปีแห่งวิกฤติของอุตสาหกรรมข้าวไทยอีกครั้ง หลังจากเวียดนามส่งข้าว ST24 คว้ารางวัล Worlds Best Rice ในการประกวดข้าวโลก 2019 จีนได้เปลี่ยนสถานะจากผู้นำเข้ารายใหญ่เป็นผู้ส่งออก
ข้าว,วิกฤติข้าวไทย,ส่งออกข้าว,คู่แข่งค้าข้าว,ข้าวหอมมะลิ,ข้าวไทย,ข้าวหอมมะลิ 105,เกษตร